آذربایجان جمهوریتی‌نین خاریجی ایشلر ناظیری جیهون بایراموو و تورکیه جمهوریتی‌نین یئنی خاریجی ایشلر ناظیری هاکان فیدان آراسیندا تلفون دانیشیغی باش توتوب.
آذربایجانین خاریجی ایشلر ناظیرلیگیندن بیلدیریلیب کی، جیهون بایراموو هاکان فیدانین قارداش تورکیه-‌نین خاریجی ایشلر ناظیری تعیین اولونماسی موناسیبتیله تبریک‌لرینی چاتدیریب و اونا اوغورلار آرزولاییب.
جیهون بایراموو درین کؤک‌لره، اورتاق ماراق و دیرلره اساس‌لانان ایکی اؤلکه آراسیندا چوخ شاخه‌لی و ایستراتژی متفیق‌لیک موناسیبت‌لری‌نین اینکیشافی اوچون بیرگه سعی‌لرین داها دا محکمله‌نه‌جگیندن امین اولدوغونو بیلدیریب.
طرف‌لر، ایکی اؤلکه آراسیندا قارداش‌لیق، دوستلوق و ایستراتژی طرفداش‌لیق موناسیبت‌لری‌نین موختلیف آسپکت‌لرینه و بولگه سل مسئله‌لره دایر فیکیر موبادیله‌سی آپاریب‌لار.
ناظیر هاکان فیدان آذربایجانا سفره دعوت اولونوب.
یئنی ناظیر تبریک‌لره و خوش سؤزلره گؤره ناظیر جیهون بایرامووا تشککور ائدیب و آذربایجانا سفر دعوتینی ممنونیتله قبول ائدیب.
یئنی کابینه‌ده خاریجی ایشلر ناظیری وظیفه‌سینه تعیین اولونان هاکان فیدان همکارلاریندان‌ تبریک مئساژلاری آلیب.
امریکا خاریجی ایشلر ناظیری آنتونی بلینکن سوسیال مئدیا حسابیندا هاکان فیدانی تبریک ائدیب.
"ناتو-نون دیرلی متفیق‌لری و طرفداش‌لاری اولا‌راق بیز تورکیه خاریجی ایشلر ناظیرلیگی ایله ایشله‌مگی صبیرسیزلیکله گؤزلییریک"، - او دئییب.
هوللاندیانین خاریجی ایشلر ناظیری ووپکه هوکسترا توییتر حسابیندا ائتدیگی پای‌لاشیمدا هاکان فیدانی تبریک ائدیب:
"امکداشلیغیمیزی و علاقه‌لریمیزی گوجلندیرمکله عمومی مسئله‌لریمیزی حل ائتمگی صبیرسیزلیکله گؤزلییرم".
ایتالیا باش ناظیری‌نین معاوینی و خاریجی ایشلر ناظیری آنتونیو تاجانی ده توییتر  حسابیندا پای‌لاشیم ائدیب.
"دوست اؤلکه، ناتو متفیقی و آغ دنیزینده ایستراتژی طرفداش اولان تورکیه-نین خاریجی ایشلر ناظیری وظیفه‌سینه تعیین اولونان هاکان فیدانی تبریک ائدیریک. قلوبال چتین‌لیک‌لرین عهده سیندن گلمک اوچون بیرلیکده ایشلمه‌یه حاضیریق. اوغورلار"، دئیه تاجانی قئید ائدیب.
مالتانین خاریجی ایشلر، آوروپا ایشلری و تیجارت ناظیری یان بورگ توییتر  حسابیندا هاکان فیدانلا اولان فوتوسونو پایلاشیب.
پاکیستانین خاریجی ایشلر ناظیری بلاول بوتو زرداری هاکان فیدانی خاریجی ایشلر ناظیری وظیفه‌سینه تعیین اولونماسی موناسیبتیله تبریک ائدیب.
کرواسی-نین خاریجی ایشلر و آوروپا ایشلری ناظیری گردان گرلیچ رادمن دا سوسیال مئدیا حسابیندا بون‌لاری یازیب:
"هاکان فیدانی یئنی وظیفه‌سی موناسیبتیله تبریک ائدیرم. تورکیه ایله کرواسی آراسیندا گوجلو علاقه‌لرین داوام ائتمه‌سی اوچون گله‌جک امکداشلیغیمیزی صبیرسیزلیکله گؤزلییرم".
لیتوانیا-نین خاریجی ایشلر ناظیری گابریلیوس لاندسبرگیس ده توییتر حسابیندا یازیب:
"آرامیزدا ثمره‌لی امکداش‌لیغی صبیرسیزلیکله گؤزلییرم".
ایرلاندیانین خاریجی ایشلر ناظیری مایکل مارتین اؤزتوییتر حسابیندا فیدانی تبریک ائدیب.
"اؤلکه‌لریمیزین قارشییا اولدوغو بیرگه چتین‌لیک‌لر مؤوضوع سوندا داوام ائدن گوجلو امکداش‌لیغی صبیرسیزلیکله گؤزلییرم".
آلمانیانین خاریجی ایشلر ناظیری آنالنا بربوک توییتر صحیفه‌سینده هاکان فیدانی تبریک ائده‌رک یازیب:
"من سیزینله ایشله‌مگی صبیرسیزلیکله گؤزلییرم."
آوروپا بیرلیگی‌نین خاریجی علاقه‌لر و تهلوکه‌سیزلیک سیاستی عالی نوماینده‌سی جوزپ بورل توییتر حسابیندان وئردیگی آچیقلامادا فیدانی تبریک ائدیب.
اتریش-ین خاریجی ایشلر ناظیری الکساندر شالنبرگ توییتر  صحیفه‌سینده هاکان فیدانی تبریک ائدیب:
اتریش – تورکیه علاقه‌لرینی بیرلیکده گوجلندیرمگی صبیرسیزلیکله گؤزلییرم".
لتونیا-نین خاریجی ایشلر ناظیری ادگارس رینکوویچ ده سوسیال مئدیا حسابیندا معلومات وئریب.
"هاکان فیدانی تبریک ائدیرم. لتونیا و تورکیه-نین چوخ یاخشی ایکی طرف‌لی علاقه‌لری وار و ناتو-نون یاخین متفیق‌لری‌دیر".
بلژیک-ین خاریجی ایشلر ناظیری حاجا لحبیب ده سوسیال مئدیا حسابیندان یازدیغی مئساژدا هاکان فیدانی تبریک ائدیب.
بؤیوک بریتانیانین خاریجی ایشلر ناظیری جیمز کلورلی ده توییتر حسابینداکی پای‌لاشیمیندا فیدانی تبریک ائدیب.
اؤزبکیستانین خاریجی ایشلر ناظیری بختیار سعیدوو و ونزوئلا-نین خاریجی ایشلر ناظیری ایوان گیل فیدانی تبریک ائدیب‌لر.
فرانسانین خاریجی ایشلر ناظیری کاترین کولونا، قوزیی قیبریس تورک جمهوریتی‌نین خاریجی ایشلر ناظیری تحسین ارطغرل‌اوغلو، اوکراینانین خاریجی ایشلر ناظیری دمیترو کولبا، اوکراینا خاریجی ایشلر ناظیری آندری یرماک، استونیا-نین خاریجی ایشلر ناظیری مارگوس ساهنا، سوئد-ین خاریجی ایشلر ناظیری توبیاس بیلستروم، کوبانین خاریجی ایشلر ناظیری برونو رودریگز و ایرانین خاریجی ایشلر ناظیری حسین امیرعبداللهیان دا هاکان فیدانی تبریک ائدن‌لر آراسیندا یئر آلیب.
